b"\n_START_ARTICLE_\nEzequiel Garay\n_START_SECTION_\nTraject\xc3\xb2ria esportiva\n_START_PARAGRAPH_\nVa debutar al Newell's Old Boys argent\xc3\xad el 2004 guanyant un torneig Apertura._NEWLINE_Durant la temporada 2005-06 va fitxar pel Racing de Santander on va destacar com a defensa central i va sorprendre amb una gran capacitat ofensiva, sobretot en el llan\xc3\xa7ament de faltes i penals._NEWLINE_Va debutar amb la selecci\xc3\xb3 de l'Argentina el 23 d'agost del 2007 contra la selecci\xc3\xb3 noruega._NEWLINE_Al maig del 2008 va signar un contracte amb el Real Madrid que el lliga amb l'entitat madrilenya durant sis anys, encara que jugaria un any m\xc3\xa9s cedit al Racing de Santander. El 20 d'abril de 2011 va guanyar el seu primer t\xc3\xadtol amb el club blanc, derrotant a la final de la Copa del Rei al FC Barcelona i jugant-hi els darrers minuts. Amb l'arribada de Rapha\xc3\xabl Varane al club blanc, i tenir per davant a altres defenses centrals com Ricardo Carvalho, Pepe, Ra\xc3\xbcl Albiol o Sergio Ramos, es va acordar el seu trasp\xc3\xa0s al SL Benfica, malgrat que el Madrid es reserv\xc3\xa0 el 50% dels drets sobre el jugador. El 16 de juliol es faria oficial el fitxatge del jugador pel club portugu\xc3\xa8s._NEWLINE_El juny de 2014 fou un dels 23 seleccionats per Alejandro Sabella per representar l'Argentina a la Copa del M\xc3\xb3n de Futbol de 2014 al Brasil."